ลูกอายุ 10 เดือน 15 วันค่ะ ตอนเช้าอยู่ๆลูกก็ลุกขึ้นมาอาเจียนนมออกมา ไม่ยอมทานข้าว/นม สักพักอาเจียนข้าวออกมา เมื่อสักครู่นอนกลางวันอยู่ตอนตื่นขึ้นมาก็อาเจียนน้ำใสๆออกมาค่ะ น้องไม่มีไข้ค่ะ กินน้ำเยอะค่ะ อาการแบบนี้เป็นอะไรอันตรายไหมคะ ควรไปพบแพทย์ หรือรอดูอาการก่อนดีคะ
สวัสดีค่ะ อาการอาเจียนในเด็กอาจมีสาเหตุจาก-ลำไส้อักเสบหรือติดเชื้อมักมีอาการปวดท้องบิดๆ มีไข้ มีการขับถ่ายเปลี่ยนแปลงร่วมด้วย-กรดไหลย้อน คลื่นไส้ อาเจียน แสบร้อนกลางอก แน่นอก อาจเกิดจากกินอาหารที่มากเกินไป-เกิดหลังอุบัติเหตุที่ศีรษะ-แพ้อาหารเช่นแพ้สารในนมหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.ในขณะนี้ควรดูแลโดยการให้จิบน้ำตามทุกครั้งที่มีการอาเจียน ไม่ให้อาหารในแต่ละมื้อมากจนเกินไป รับประทานยาแก้คลื่นไส้ได้ รับประทานอาหารอ่อนและสุกสะอาด